ಪಿಂಕ್_ಫ್ಲಾಯ್ಡ್
"ದಿ ಪಿಂಕ್‌ ಫ್ಲಾಯ್ಡ್‌ ಸೌಂಡ್‌"
ದಿ ಟೀ ಸೆಟ್‌ನಲ್ಲಿ ನೊಬಲ್ ಮತ್ತು ಮೆಟ್‌ಕಾಲ್ಫ್‌ರಂತಹ ಹಾಡುಗಾರರು ಇಲ್ಲದಿದ್ದ ಸಂದರ್ಭದಲ್ಲಿ ಕ್ಲೋಸ್, ರಾಯಲ್ ಏರ್ ಫೋರ್ಸ್‌ನಲ್ಲಿ ತಂತ್ರಜ್ಞನಾಗಿ ಕೆಲಸ ಮಾಡುತ್ತಿರುವ ಕ್ರಿಸ್ ಡೆನ್ಸಿಸ್‌ಗೆ ತಂಡದ ಪರಿಚಯ ಮಾಡಿಕೊಟ್ಟರು. ಡೆನ್ನಿಸ್ ಅವಧಿಯಲ್ಲಿ, ದಿ ಟೀ ಸೆಟ್ ತಂಡ ಪಿಂಕ್‌ ಫ್ಲಾಯ್ಡ್‌ ಸೌಂಡ್ ಎಂಬ ಪರ್ಯಾಯ ಹೆಸರನ್ನು ಪಡೆದುಕೊಂಡಿತು. ಬ್ಯಾರೆಟ್‌ ಬಳಿಯಿದ್ದ ದಾಖಲೆ ಸಂಗ್ರಹದಲ್ಲಿ ಪಿಂಕ್ ಆಂಡರ್ಸನ್ ಮತ್ತು ಫ್ಲಾಯ್ಡ್ ಕೌನ್ಸಿಲ್‌ ಎಂಬ ಇಬ್ಬರು ಬ್ಲೂಸ್ ಸಂಗೀತಗಾರರಿಂದ ಈ ಹೆಸರು ಜನಿಸಿದೆ. ಟೀ ಸೆಟ್ಅನ್ನು ಇನ್ನೊಂದು ಸಂಗೀತ ತಂಡವೂ ಆಹ್ವಾನಿಸಿರುವುದು ಪತ್ತೆಯಾದಾಗ, ಬ್ಯಾರೆಟ್‌ಗೆ ಇದ್ದಕ್ಕಿದ್ದಂತೆ ಪಿಂಕ್ ಫ್ಲಾಯ್ಡ್ ಹೆಸರು ಹೊಳೆದಿತ್ತಂತೆ. ಬ್ಯಾರೆಟ್‌‌ ಅನ್ನು ಒತ್ತಾಯಪೂರ್ವಕವಾಗಿ ಮುಂದಿಟ್ಟು, ಡೆನ್ನಿಸ್‌ಅನ್ನು ಬಹರೇನ್‌ಗೆ ಕಳುಹಿಸಲಾಯಿತು. ರೈಟ್‌ ಇಲ್ಲದೆಯೇ—ಅಧ್ಯಯನದಿಂದ ವಿರಾಮ ತೆಗೆದುಕೊಂಡಿದ್ದರು— ಪಿಂಕ್ ಫ್ಲಾಯ್ಡ್ ತಂಡದ ಸದಸ್ಯರು 1964–1965 ನಡುವಿನ ಸ್ಟುಡಿಯೊ ಸಮಯವನ್ನು ತಮಗಾಗಿ ಗೊತ್ತುಪಡಿಸಿಕೊಂಡರು. ಬಳಿಕ ಅವರು ಆಲ್ಬಂನ ಕವರು ಪುಟದಲ್ಲಿದ್ದ "ಐ'ಆಮ್ ಎ ಕಿಂಗ್ ಬೀ", ಮತ್ತು ಬ್ಯಾರೆಟ್ ಬರೆದ ಹಾಡುಗಳನ್ನು ಧ್ವನಿ ಮುದ್ರಿಸಿದರು, ಮತ್ತು ಈ ಧ್ವನಿಮುದ್ರಣಗಳನ್ನು ಪ್ರಚಾರಕ್ಕಾಗಿ ಬಳಸಿಕೊಂಡರು. ಈ ನಡುವ ರೈಟ್ "ಯು ಆರ್ ದಿ ರೀಸನ್ ವೈ" ಎಂಬ ಹಾಡನ್ನು ಧ್ವನಿ ಮುದ್ರಿಸಿದರು ಮತ್ತು ಪ್ರಕಟಿಸಿದರು, ಇದಕ್ಕಾಗಿ £75 ಮುಂಗಡ ಸಂಭಾವನೆ ಕೂಡ ಪಡೆದರು. ನಂತರ ಲಂಡನ್‌ನ ಕೆನ್ಸಿಂಗ್ಟನ್ ಹೈ ಕೋರ್ಟ್ ಸ್ಟ್ರೀಟ್‌ನಲ್ಲಿರುವ ಕೌಂಟ್‌ಡೌನ್ ಕ್ಲಬ್‌ನಲ್ಲಿ ಪಿಂಕ್ ಫ್ಲಾಯ್ಡ್ ಸೌಂಡ್‌ಗೆ ಸ್ಥಳೀಯ ಸಂಗೀತ ತಂಡದ ಸ್ಥಾನಮಾನ ದೊರೆಯಿತು, ಅಲ್ಲದೆ ಈ ತಂಡ ಮಧ್ಯರಾತ್ರಿಯಿಂದ ಹಿಡಿದು ಮರುದಿನ ಮುಂಜಾನೆವರೆಗೂ 90 ನಿಮಿಷಗಳ ಮೂರು ಹಂತದಲ್ಲಿ ಕಾರ್ಯಕ್ರಮ ನೀಡಿತು. ಮೇಸನ್‌ ಪ್ರಕಾರ ಈ ಅವಧಿಯಲ್ಲಿ, "...ಆ ಹಾಡುಗಳನ್ನು ಒಬ್ಬನೇ ದೀರ್ಘಾವಧಿಯಲ್ಲೂ ಹಾಡಬಹುದು ಎಂಬುದನ್ನು ಕಂಡುಕೊಳ್ಳಲು ಆರಂಭಿಸಿದ ಕ್ಷಣಗಳು." ITVಯ ರೆಡಿ ಸ್ಟೆಡಿ ಗೊ!, ಇನ್ನೊಂದು ಕ್ಲಬ್ ಮತ್ತು ಎರಡು ರಾಕ್ ಸ್ಪರ್ಧೆಗಳಿಗಾಗಿ ಪಿಂಕ್ ಫ್ಲಾಯ್ಡ್ ತಂಡ ಶ್ರವಣಪರೀಕ್ಷೆಗೊಳಗಾಯಿತು (ಮರು ವಾರವೇ ಸ್ಟುಡಿಯೊ ಪ್ರೇಕ್ಷಕರೆದುರಿಗೆ ಪಿಂಕ್ ತಂಡವನ್ನು ಮತ್ತೆ ಆಹ್ವಾನಿಸಲು ಕಾರ್ಯಕ್ರಮದ ನಿರ್ಮಾಪಕರು ಸಾಕಷ್ಟು ಉತ್ಸಾಹ ತೋರಿದರು). 1965ರಲ್ಲಿ ತಂದೆ ಮತ್ತು ಕಾಲೇಜು ಉಪನ್ಯಾಸಕರ ಅಣತಿಯಂತೆ ಬಾಬ್‌ ಕ್ಲೋಸ್‌ ತಂಡವನ್ನು ತೊರೆದರು, ಮತ್ತು ಬ್ಯಾರೆಟ್ ಮುಖ್ಯ ಗಿಟಾರ್ ವಾದಕರಾದರು. ಪಿಂಕ್ ಫ್ಲಾಯ್ಡ್‌ ಸೌಂಡ್‌ ತಂಡಕ್ಕೆ ಬೇಡಿಕೆ ಹೆಚ್ಚುತ್ತಿದ್ದಂತೆ ಆದಾಯವೂ ಹರಿದು ಬರಲಾರಂಭಿಸಿತು, 1966 ಮಾರ್ಚ್‌ನಲ್ಲಿ ಮಾರ್ಕ್ವೀ ಕ್ಲಬ್‌ ಮೊದಲ ಬಾರಿಗೆ ಸಂಭಾವನೆ ನೀಡಿ ಬುಕಿಂಗ್ ಮಾಡಿತು, ಈ ಸಂಗೀತ ಕಾರ್ಯಕ್ರಮವನ್ನು ಪೀಟರ್ ಜೆನ್ನರ್‌ ವೀಕ್ಷಿಸಿದರು. ಕಾರ್ಯಕ್ರಮದಲ್ಲಿ ತಂಡ ಹೆಚ್ಚಾಗಿ ರಿದಂ ಮತ್ತು ಬ್ಲೂಸ್‌ ಹಾಡುಗಳನ್ನೇ ಹಾಡಿತು, ಕಾರ್ಯಕ್ರಮದ ವೇಳೆ ಬ್ಯಾರೆಟ್‌ ಮತ್ತು ರೈಟ್‌ ಅಚ್ಚರಿಯ ಧ್ವನಿ ಪರಿಣಾಮಗಳನ್ನು ಸೃಷ್ಟಿಸಿದ್ದು ಜೆನ್ನರ್ ಮೇಲೆ ಪ್ರಭಾವ ಬೀರಿತು. ಜೆನ್ನರ್ ಕೂಡಲೇ ವಾಟರ್ಸ್‌ ಮತ್ತು ಮೇಸನ್‌‌ ಮನೆಯ ಜಾಡು ಹಿಡಿದರು, ತಮ್ಮ ಉದ್ಯಮದ ಪಾಲುದಾರ ಮತ್ತು ಸ್ನೇಹಿತ ಆಂಡ್ರೂ ಕಿಂಗ್‌ಅವರನ್ನೂ ಜೊತೆಗೆ ಕರೆದುಕೊಂಡು ಹೋಗಿದ್ದರು, ತರುವಾಯ ಪಿಂಕ್ ಫ್ಲಾಯ್ಡ್ ಸೌಂಡ್ ತಂಡ ವ್ಯವಸ್ಥಾಪಕರಾಗಲು ಆಂಡ್ರೂ ಕಿಂಗ್‌‌‍ಗೆ ಆಹ್ವಾನ ಬಂತು. ಈ ಜೋಡಿಗೆ ಸಂಗೀತ ಕ್ಷೇತ್ರದಲ್ಲಿ ಕಡಿಮೆ ಅನುಭವವಿದ್ದರೂ, ತಮ್ಮ ಸಂಗೀತಕ್ಕೆ ದೊರೆತ ಪ್ರಶಂಸೆಗಳನ್ನು ಹಂಚಿಕೊಂಡರು ಮತ್ತು ತಮ್ಮ ಬಾಲ್ಯದ ದಿನಗಳನ್ನು ಮೆಲುಕು ಹಾಕಿದರು. ವಂಶಪಾರಂಪರ್ಯವಾಗಿ ಬಂದ ಹಣದಿಂದ ಅವರು ಬ್ಲ್ಯಾಕ್‌ವಿಲ್ ಎಂಟರ್‌ಪ್ರೈಸಸ್‌ಅನ್ನು ಸ್ಥಾಪಿಸಿದರು, ಅಲ್ಲದೆ ತಂಡಕ್ಕಾಗಿ ಹೊಸ ಸಂಗೀತದ ಉಪಕರಣಗಳು ಮತ್ತು ಸೆಲ್ಮೆರ್ PA ವ್ಯವಸ್ಥೆಯಂತಹ ಸಲಕರಣೆಗಳನ್ನು ಖರೀದಿಸಿದರು. ಪೀಟರ್ ಜೆನ್ನರ್ ಮತ್ತು ಆಂಡ್ರೂ ಕಿಂಗ್ ಮಾರ್ಗದರ್ಶನದಲ್ಲಿ ವಾಟರ್ಸ್ ಮತ್ತು ಮೇಸನ್ ಜೋಡಿ ಅಂಡರ್ ಗ್ರೌಂಡ್ ಸಂಗೀತ ಕ್ಷೇತ್ರದಲ್ಲಿ ಕಾರ್ಯಕ್ರಮ ನೀಡತೊಡಗಿತು, ನಾಟಿಂಗ್ ಹಿಲ್‌ನ ಲಂಡನ್‌ ಫ್ರೀ ಸ್ಕೂಲ್‌ ಕಾಯ್ದಿರಿಸಿದ ಸ್ಥಳದಲ್ಲಿ ಕಾರ್ಯಕ್ರಮ ನೀಡಿದ್ದು ಗಮನಾರ್ಹ ಸಂಗತಿ. ಆಲ್ ಸೈಂಟ್ಸ್ ಹಾಲ್‌ನಲ್ಲಿ ಪಿಂಕ್ ತಂಡ ಮಾದಕ ದ್ರವ್ಯಗಳ ಪ್ರಭಾವಕ್ಕೆ ಒಳಗಾದ ಒಂದು ವರ್ಗದ ಶ್ರೋತೃಗಳನ್ನು ಎದುರಿಸಬೇಕಾಗಿ ಬಂತು, ಆದರೆ ಅವರ ಸಂಖ್ಯೆ ಕಡಿಮೆಯಿತ್ತು ಅಥವಾ ನಿರೀಕ್ಷಿತ ಮಟ್ಟದಲ್ಲಿ ಆಗಮಿಸಿರಲಿಲ್ಲ. ಪ್ರತಿ ಕಾರ್ಯಕ್ರಮದ ನಂತರವೂ ಪ್ರಶ್ನೋತ್ತರ ಕಾರ್ಯಕ್ರಮ ಏರ್ಪಡಿಸಲಾಗುತ್ತಿತ್ತು. ಕೌಂಟ್‌ಡೌನ್ ಕ್ಲಬ್‌ನಲ್ಲಿ ನಡೆಸಿದ ಸಾಂಪ್ರದಾಯಿಕವಲ್ಲದ ಸಂಗೀತ ಪ್ರಯೋಗಗಳಿಗೆ ದೊರೆತ ಪ್ರತಿಕ್ರಿಯೆಗಳಿಂದ ಪಿಂಕ್‌ ಫ್ಲಾಯ್ಡ್‌ ಸೌಂಡ್ ಉತ್ಸಾಹ ಹೆಚ್ಚಿತು, ಮತ್ತು ವೇದಿಕೆ ಮೇಲೆ ಪ್ರಭಾವಿ ಪರಿಣಾಮಗಳನ್ನು ಉಂಟು ಮಾಡಲು ಸ್ಥಳೀಯ ದೀಪಗಳು ಮತ್ತು ಬಣ್ಣ ಬಣ್ಣದ ಫಲಕಗಳನ್ನು ಬಳಸಿದರು. ಫ್ರೀ ಸ್ಕೂಲ್ ಮ್ಯಾಗಜಿನ್ ಇಂಟರ್ನಾಷನಲ್ ಟೈಮ್ಸ್ ಬಿಡುಗಡೆ ಪ್ರಯುಕ್ತ ದಿ ರೌಂಡ್‌ಹೌಸ್ ನಲ್ಲಿ ಏರ್ಪಡಿಸಲಾಗಿದ್ದ ಸಮಾರಂಭದಲ್ಲಿ ಪಿಂಕ್ ತಂಡ ಕಾರ್ಯಕ್ರಮ ನೀಡಿತು.ಅಲೆಕ್ಸಾಂಡರ್ ಟ್ರೋಚ್ಚಿ, ಪೌಲ್ ಮೆಕ್‌ರಾಟ್ನಿ, ಮತ್ತು ಮರಿಯಾನ್ನೆ ಫೈತ್‌ಫುಲ್ ಮೊದಲಾದ ಖ್ಯಾತನಾಮರು ಸೇರಿದಂತೆ ಸುಮಾರು 2000 ಮಂದಿ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದರು. ಜೆನ್ನರ್ ಮತ್ತು ಕಿಂಗ್‌ಗಿದ್ದ ಉನ್ನತ ಸಾಮಾಜಿಕ ಸಂಪರ್ಕಗಳ ಲಾಭ ಪಡೆದುಕೊಂಡ ಪಿಂಕ್ ತಂಡ ದಿ ಫೈನಾನ್ಶಿಯಲ್ ಟೈಮ್ಸ್ ಮತ್ತು ದಿ ಸಂಡೇ ಟೈಮ್ಸ್  ಪತ್ರಿಕೆಗಳಲ್ಲಿ ರಾರಾಜಿಸಿತು. "At the launching of the new magazine IT the other night a pop group called the Pink Floyd played throbbing music while a series of bizarre coloured shapes flashed on a huge screen behind them. Someone had made a mountain of jelly which people ate at midnight and another person had parked his motorbike in the middle of the room. All apparently very psychedelic."